CELEX: 62011TN0596
Language: fi
Date: 2011-11-24 00:00:00
Title: Asia T-596/11: Kanne 24.11.2011 — Bricmate v. neuvosto

28.1.2012   
            
            
               FI
            
            
               Euroopan unionin virallinen lehti
            
            
               C 25/63
            
         
      Kanne 24.11.2011 — Bricmate v. neuvosto
      (Asia T-596/11)
      (2012/C 25/120)
      Oikeudenkäyntikieli: englanti
      
         Asianosaiset
      
      
         Kantaja: Bricmate AB (Tukholma, Ruotsi) (edustajat: asianajaja C. Dackö, asianajaja A. Willems ja asianajaja S. De Knop)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan lopullisen polkumyyntitullin käyttöönotosta Kiinan kansantasavallasta peräisin olevien keraamisten laattojen tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta 12.9.2011 annetun neuvoston täytäntöönpanoasetuksen (EU) N:o 917/2011 (EUVL L 238, s. 1) siltä osin kuin sitä sovelletaan kantajaan
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
                  —
               
               
                  siinä tapauksessa, että kanne jätettäisiin tutkimatta tai se hylättäisiin, velvoittamaan kunkin asianosaisen vastaamaan omista oikeudenkäyntikuluistaan
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste:
                  Vahingon ja syy-yhteyttä koskevan analyysin osalta on tehty tosiseikkoja koskevia virheitä ja se rakentuu ilmeisen arviointivirheen varaan ja Euroopan komissio ja neuvosto (jäljempänä toimielimet) ovat lisäksi loukanneet huolellisuusvelvollisuuden periaatetta ja rikkoneet polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30.11.2009 annetun neuvoston asetuksen (EY) N:o 1225/2009 (EUVL L 343, s. 51) 3 artiklan 2 kohtaa ja 3 artiklan 6 kohtaa jättäessään tutkimatta objektiivisesti väitteet, joiden mukaan Eurostatin toimittamat tiedot olivat virheellisiä.
               
            
                  2)
               
               
                  Toinen kanneperuste:
                  Perustelujen puutteellisuus, puolustautumisoikeuksien loukkaaminen ja polkumyynnin vastaisista toimenpiteistä annetun perusasetuksen 17 artiklan rikkominen Kiinasta peräisin olevien keraamisten laattojen ja EU:ssa tuotettujen keraamisten laattojen jalostustasojen erojen osalta.